बंगळुरूः अंदूच्या आयपीएल सिझनांत विराट कोहली बऱ्या फॉर्मांत आसा. हे सर्तीच्या सुरवेच्या 6 मॅचींत ताणे चार अर्द शेंकडे केल्यात. ऑरेंज कॅपीचे सर्तींत तो तिसरे सुवातेर आसा. फाफ डू प्लेसिसाक दुखापत जाल्ल्यान विराट रॉयल चॅलेंजर्स बंगळुरू (आरसीसीबी) पंगडाचें नेतृत्व करता. मात राजस्थान रॉयल्स आडचे बंगळुरूंत चिन्नास्वामी स्टेडियमचार आयतारा जाल्ले मॅचींत मात विराटाक पयल्याच बॉलार आवट जालो.
 राजस्थान रॉयल्सा वतीन ट्रेन्ट बोल्ट पयली ओव्हर घालतालो. विराटा कडेन स्ट्रायक आशिल्लो मात बोल्टाचो भितर येवपी बॉलाचेर ताचो अदमास चुकलो आनी तो ताच्या पॅडाक लागलो आनी अंम्पायरान ताका एलबीडब्ल्यू दिलें. बोल्टाच्या सुरवेच्या ओव्हरींनी धांवड्यो काडप सोपें आसना. ह्या आयपीएलांत ताणे दोन फावट पयले ओव्हरींत दोन विकेटी घेतिल्ले कडेन आसात.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 